iraklixyz/georgian-wikipedia-cleaned huggingface dataset:
პრჟეროვი

პრჟეროვი — ქალაქი ჩეხეთში, ოლომოუცის მხარეში, მდინარე ბეჩვაზე. 2025 წლის მონაცემებით, მისი მოსახლეობა 40 906 ადამიანს შეადგენს. ქალაქი გაშენებულია ოლომოუციდან დაახლოებით 22 კმ-ით სამხრეთით. წარსულში, მორავიის შუაგულში მდებარე ეს ქალაქი ერთ-ერთი უმთავრესი გზაჯვარედინი იყო.

ისტორია
წერილობით წყაროებში პრჟეროვი პირველად 1141 წელს იხსენიება. 1256 წელს „სამეფო ქალაქის“ სტატუსი მიიღო.

 საუკუნის პირველ ნახევარში აქ ძველი ქვის ციხესიმაგრე აშენდა. ის ჰუსიტური ომების დროს დაიპყრეს და დააზიანეს. 1487 წელს პრეროვი პერნშტეინების ოჯახმა შეიძინა. ვილემ პერნშტეინელმა აღადგინა ჰორნის მოედანი და ციხესიმაგრე, რომელიც მყარ გოტიკურ ციხესიმაგრედ იქცა.

ოცდაათწლიანი ომის მიმდინარეობისას, ქალაქი დაინგრა და დასუსტდა. 1839 წელს აიგო ვენა-ბრნოს რკინიგზა, რომელმაც პრჟეროვი ავსტრიის იმპერიის დედაქალაქს დააკავშირა და ქალაქის თანდათან გამოცოცხლება განაპირობა. 1945 წლის ივნისში, ქალაქში ტრაგედია დატრიალდა, რომელიც „პრჟეროვის სროლის“ სახელითაა ცნობილი. პრჟეროვი დაიბადნენ კომპოზიტორი და პიანისტი გიდეონ კლაინი და ცნობილი ჰოკეისტი — მილოშ რჟიგა.

დაძმობილებული ქალაქები
კაიკი, ნიდერლანდები
ოზიმეკი, პოლონეთი
კენძეჟინ-კოზლე, პოლონეთი
ბარდეიოვი, სლოვაკეთი
ივანო-ფრანკივსკი, უკრაინა
დეჩინი, ჩეხეთი
დეჩინის რაიონი

დეჩინის რაიონი — რაიონი უსტი-ნად-ლაბემის მხარეში, ჩეხეთში. რაიონის დედაქალაქია ქალაქი დეჩინი. რაიონის ფართობი შეადგენს 908,58 კმ²-ს. 2007 წლის მონაცემებით, მოსახლეობა შეადგენს 136 621 ადამიანს. მოსახლეობის სიმჭიდროვე კვადრატულ კილომეტრზე შეადგენს 400 ადამიანს.
რაიონში შემავალი ქალაქები
ბენეშოვ-ნად-პოლოუჩნიცი
დეჩინი
დოლნი-პოუსტევნა
ვარნსდორფი
ველკი-შენოვი
ვერნერჟიცე
იილოვე
იირჟიკოვი
კრასნა-ლიპა
მიკულაშოვიცე
რუმბურკი
შლუკნოვი
ჩესკა-კამენიცე
ხრჟიბსკა
გალერეა
იოვერი მუსევენი

იოვერი მუსევენი (დ. 15 აგვისტო, 1944, ნტუნგამო, უგანდა) — უგანდის პოლიტიკური და სახელმწიფო მოღვაწე. უგანდის პრეზიდენტი 1986 წლიდან. მილტონ ობოტეს მთავრობის თავდაცვის მინისტრი 1979-1980 წლებში. 1967 წელს სწავლა დაიწყო ტანზანიაში, სადაც გაეცნო მარქსიზმის იდეოლოგიას. 1971 წლიდან იდი ამინის მიერ მოწყობილი სახელმწიფო გადატრიალების შემდეგ გაიქცა ქვეყნიდან. მომხრეები მას მიიჩნევენ აფრიკის პოლიტიკის ახალი ტალღის დამფუძნებლად, ხოლო მოწინააღმდეგეები — შუა საუკუნეების ტუტსის იმპერიის არქიტექტორად.
სკიპალო

სკიპალო — ბალახოვანი მცენარე გოქშოსებრთა ოჯახისა. მაღალი (1,5 — 2 მეტრამდე) ღერო აქვს. ფოთლები ფრთისებრ განკვეთილია ხერხ-კბილა სეგმენტებად. საყვავილე თავაკები დიდია, გვირგვინი — მონაცრისფრო-ყვითელი.

გავრცელებულია კავკასიაში. საქართველოში ყველგან იზრდება მთის შუა და ზედა სარტყელში. გვხვდება ალპურ სარტყელშიც; ნაღალბალახეულობის ერთ-ერთი კომპონენტია. თაფლოვანი მცენარეა. სკიპალოს ყვავილებისაგან ამზადებენ ყვითელ საღებავს, რომელიც იხმარება შალეულის შესაღებად, ხალიჩების წარმოებაში.
იან კჰამა

იან კჰამა (; დ. 27 თებერვალი, 1953, ჩერტსი, გაერთიანებული სამეფო) — ბოტსვანის სახელმწიფო მოღვაწე და ქვეყნის მეოთხე პრეზიდენტი 2008 წლიდან. ვიცე-პრეზიდენტი 1998-2008 წწ. ქვეყნის პირველი პრეზიდენტის სერეტსე კჰამას შვილი. 2022 წლის აპრილში იან ხამა დაიბარა თავისი ქვეყნის სასამართლომ. სახელმწიფოს ყოფილ მეთაურს, სხვა საკითხებთან ერთად, ცეცხლსასროლი იარაღის უკანონო შეძენა-შენახვაში ედება ბრალი. საქმე 2016 წლით თარიღდება.
ლომბარდიის ალპები

ლომბარდიის ალპები — ალპის მთების სახელწოდება ლომბარდიის ოლქის საზღვრებში, იტალიაში. მოიცავს რეტის ალპების სამხრეთ ნაწილს (ბერნინის მასივი, სიმაღლე 4049 მ-მდე), ორტლერის (3905 მ) და ადამელოს (3539 მ) მასივებს. აგებულია უმეტესწილად კირქვებით. მდინარე ადის გასწვრივი ხეობის სამხრეთით მდებარეობს ბერგამის ალპები (ლომბარდიის წინაალპები) და ტბები: ლაგო-მაჯორე, კომო, იზეო, გარდა.
ევროპის საფეხბურთო ჩემპიონატი 2012: პლეი-ოფი

ევროპის საფეხბურთო ჩემპიონატი 2012: პლეი-ოფი — ევროპის 2012 წლის საფეხბურთო ჩემპიონატის ერთ-ერთი ეტაპი, რომელიც დაიწყო 21 ივნისს და დასრულდა 1 ივლისს, ოლიმპიური სტადიონზე, კიევში.

კვალიფიცირებული გუნდები
}

მეოთხედფინალი
ჩეხეთი – პორტუგალია
გერმანია – საბერძნეთი
ესპანეთი – საფრანგეთი
ინგლისი – იტალია
ნახევარფინალი
პორტუგალია – ესპანეთი
გერმანია – იტალია
ფინალი
კიცბიუელის ალპები

კიცბიუელის ალპები — ქედი აღმოსავლეთ ალპებში, ავსტრიაში. მაქსიმალურ სიმაღლეს აღწევს სამხრეთ-დასავლეთ ნაწილში (მთა კროიციოხი, 2558 მ). გადაჭიმულია ცილერტალის ხეობიდან (დასავლეთით) ცელერ-ზეეს (აღმოსავლეთით) ტბამდე. გეოლოგიური თვალსაზრისით წარმოადგენს „გრაუვაკული ზონის“ ნაწილს. აგებულია უმეტესად ფიქლებითა და ფილიტებით. სამხრეთით ესაზღვრება ცილერტალის ალპები და მაღალი ტაუერნი. განვითარებულია ალპური მდელოები. არის კურორტები, სამთო-სათხილამურო სპორტი. ტურიზმი.
ენირაბათი

}
| რელიგიური_წევრობა =
| წესჩვეულება =
| პროვინცია = ართვინი
| რაიონი = არტანუჯი
| კურთხევის_წელი =
| სტატუსი = ეკლესია
| ფუნქციური_სტატუსი =უმოქმედო
| მემკვიდრეობითი_ადგილმდებარეობა = კლარჯეთი
| ხელმძღვანელობა =
| ვებ-გვერდი =
| ხუროთმოძღვრება =დიახ
| ხუროთმოძღვარი =
| ხუროთმოძღვრული_ტიპი =
| ხუროთმოძღვრული_სტილი =
| ფასადის_მიმართულება =
| ნოვატორული =
| თარიღდება = საუკუნის შუა წლები
| მშენებლობის_ფასი =
| დეტალები =დიახ
| ტევადობა =
| სიგრძე = 16.7
| სიგანე = 10.7
| ნავის_სიგანე =
| სიმაღლე_მაქსიმალური =
| გუმბათის_რაოდენობა = 1
| გუმბათის_სიმაღლე_გარე =
| გუმბათის_სიმაღლე_შიდა =
| გუმბათის_დიაგ_გარე =
| გუმბათის_დიაგ_შიდა =
| მინარეთი_რაოდენობა =
| მინარეთის_სიმაღლე =
| წვეტის_რაოდენობა =
| წვეტის_სიმაღლე =
| მასალა =
| =
| =
| =
| =
| განედი =41.061281
| გრძედი =42.176694
| საერთო_მოიჯარე =
| ქვეყანა=
ენირაბათი — ქართული ხუროთმოძღვრების ძეგლი, მდებარეობს თურქეთში, ისტორიული კლარჯეთის ტერიტორიაზე, ამავე სახელწოდების სოფელში. ენირაბათი ქართულად ახალ რაბათს ნიშნავს. მეცხრამეტე საუკუნეში ამ მიდამოებში დასახლებული სომხები ამ ადგილს ნორაშენს უწოდებდნენ, რაც ქართულად ახალ ადგილს ნიშნავს.

ეკლესია მდებარეობს არტანუჯის სამხრეთით 18 კილომეტრით შორს, მდინარე არტანუჯისწყლის მარჯვენა ნაპირას, სწორი ბაქნის სამხრეთ-აღმოსავლეთ მხარეს, ციცაბო ერთკილომეტრიანი ბილიკის ბოლოს. ეკლესია ჯვარ-გუმბათოვანი ნაგებობაა. ტაძარი საკმაოდ კარგადაა შემორჩენილი, თუმცა არ აქვს არცერთი წარწერა.

ენირაბათი შეცდომით მიიჩნეოდა შატბერდად. თუმცა ამის საპირისპიროდ მიუთითებს ტაძრის გეგმა და წყობა, მისი არქიტექტურა, რომელიც განსხვავდება რეგიონის ხუროთმოძღვრული ტრადიციებისგან.
სამხრეთ ბოჰემიის მხარე

სამხრეთ ბოჰემიის მხარე — ჩეხეთის ადმინისტრაციული ერთეული. ძირითადად მდებარეობს ისტორიული მხარის ბოჰემიის სამხრეთ ნაწილში, მისი მხოლოდ მცირე ნაწილია მოქცეული ასევე ისტორიული მხარის მორავიის სამხრეთ-დასავლეთში. სამხრეთ ბოჰემიის მხარის დასავლეთ ნაწილს წარმოადგენს ყოფილი პრაჩენსკო , რომლის დედაქალაქიცაა პისეკი.

სამხრეთ ბოჰემიის მხარეს საათის ისრის მიმართულებით ესაზღვრება: პლზენი, ცენტრალური ბოჰემია, ვისოჩინა და სამხრეთი მორავია. სამხრეთით ის ესაზღვრება ავსტრიას და გერმანიას. 2001 წლის 30 მაისამდე რეგიონს მისი დედაქალაქის — ჩესკე-ბუდეიოვიცეს შესაბამისად „ჩესკე-ბუდეიოვიცეს მხარე“ ეწოდებოდა ბუდეჯოვიცის მხარე .

გეოგრაფია
მხარის ყველაზე მაღალი მთაა პლეხი (1,378 მ), რომელიც ბოჰემიის ტყეში მდებარეობს, ხოლო ზღვის დონიდან (350 მ.) ყველაზე დაბალი წერტილი ორლიკის კაშხალია.

სამხრეთ ბოჰემიის მხარე ცნობილია უამრავი ტბორებით. მათ შორის უდიდესია როჟმბერკის ტბორი, რომლის ფართობიც შეადგენს 489 ჰექტარს.

შუმავას ეროვნული პარკის უდიდესი ნაწილი მოქცეულია სამხრეთ ბოჰემიის მხარეში. ბოჰემიის ტყე პოპულარული ადგილია ფეხით მოგზაურობის მოყვარულთათვის.

მდინარეები
ვლტავა
ლუჟნიცე
ოტავა
მალშე
ნეჟარკა
ლომნიკა
საფრანგეთის ლიგის თასი

საფრანგეთის ლიგის თასი — ფლეი-ოფის სისტემის მქონე ყოველწლიური საფეხბურთო გათამაშება საფრანგეთში. მასში მონაწილეობას იღებს 42 კლუბი საფრანგეთის სამი უმაღლესი საფეხბურთო დივიზიონიდან. ტურნირი დაარსდა 1994 წელს. გამარჯვებული კლუბი გადის უეფა-ს ევროპა ლიგაზე.

გათამაშების ისტორიაში, ყველაზე წარმატებული კლუბია პარიზის „პარი სენ-ჟერმენი“, რომელმაც 9-ჯერ მოიგო ტიტული. მოქმედი გამარჯვებულია „პარი სენ-ჟერმენი“.

წინამორბედი ტურნირები
ფინალები
სტატისტიკა კლუბების მიხედვით
პალაცო ლომბარდია

პალაცო ლომბარდია — ცათამბჯენი ქალაქ მილანში, იტალიაში. აშენდა როგორც ლომბარდიის ახალი რეგიონული მმართველობის ადგილი. მშენებლობა დასრულდა 2010 წელს. ერთ დროს წარმოადგენდა იტალიაში უმაღლეს ცათამბჯენს. ყველაზე მაღალი შენობა ამჟამად აგრეთვე ქალაქ მილანშია. აშენდა არქიტექტურული ფირმის & -ის გეგმის მიხედვით. 2010 წლის 22 იანვრისა და 2 თებერვლის ჩათვლის შენობა ნაწილობრივ იყო გახსნილი პუბლიკისთვის. ნაგებია რკინაბეტონით, ფოლადითა და მინებით.

სიმაღლე 161 მ. ემსახურება 33 ლიფტი. ფართობი 72,000 მ².
მლადა-ბოლესლავი

მლადა-ბოლესლავი — ქალაქი ჩეხეთში, ცენტრალური ბოჰემიის მხარეში, მდინარე იიზერის მარცხენა ნაპირზე, პრაღიდან 50 კმ-ით ჩრდილო-აღმოსავლეთით.

ქალაქი საუკუნის მეორე ნახევარში მეფე ბოლესლავ -მ დააარსა როგორც სამეფო ციხესიმაგრე. იმის გამო, რომ პრაღის სიახლოვეს უკვე არსებობდა ბოლესლავის სახელით ცნობილი ციხე, მისგან განსასხვავებლად ახალ ციხეს წინ მლადა (ახლაგაზრდა) დაუმატეს. ძველ ციხექალაქს საუკუნეში სტარა-ბოლესლავი (ძველი ბოლესლავი) უწოდეს. დასახლებამ 1334 წელს ქალაქის სტატუსი მიიღო, 1436 წელს კი მნიშვნელოვანი ადგილი გახდა პრაღიდან ჩრდილოეთ ბოჰემიის, ლუსატიისა და ბრანდენბურგისაკენ მიმავალ გზაზე. საუკუნეში ქალაქი მორავიული ეკლესიის ცენტრი გახდა, განვითარდა სტამბაზე ბეჭდვა. საუკუნეში კვლავ კათოლიციზმის დამყარების შემდეგ, ქალაქი დასუსტდა.

— საუკუნეებში მლადა-ბოლესლავი ებრაელთა მნიშვნელოვანი ცენტრი იყო. ამ პერიოდში, ქალაქის მოსახლეობის დაახლოებით ნახევარს ებრაელები შეადგენდნენ. საუკუნეში მას ზედემტსახელად „იიზერის იერუსალიმსაც“ კი უწოდებდნენ.

 საუკუნიდან ქალაქი ხელახლა აყვავებას იწყებს, იგი მნიშვნელოვანი რეგიონული ცენტრი გახდა — გაიხსნა სკოლები,თეატრები, მუზეუმები და & -ის საავტომობილო ქარხანა, რომელიც დღეს შკოდას სახელითაა ცნობილი. კომუნისტური რევოლუციის შემდეგ, 1948 წელს ქალაქმა მასიური დაცემა განიცადა, თუმცა 1990-იანი წლებიდან განვითარება კვლავ დაიწყო და შკოდას ქარხანამ ის ჩეხეთის ერთ-ერთ უმდიდრეს ქალაქად აქცია.

დაძმობილებული ქალაქები
დიბურგი, გერმანია
კინგს-ლინი, დიდი ბრიტანეთი
პეზინოკი, სლოვაკეთი
ვანტაა, ფინეთი
შინაური ძაღლი

შინაური ძაღლი — რუხი მგლის ქვესახეობა, ძაღლისებრთა ოჯახის წევრი, მტაცებელთა რიგის მოშინაურებული ძუძუმწოვარი ცხოველი. კატებთან ერთად წარმოადგენს კაცობრიობის ერთ–ერთ ყველაზე პოპულარული „თანამგზავრ“ ცხოველს.

ითვლება, რომ ძაღლი არის ყველაზე ადრეულად მოშინაურებული ცხოველი. ამჟამინდელი სახით იგი მოთვინიერებულია 15 000 წლის წინ. თუმცა, ნაპოვნია ნამარხი ნარჩენები ციმბირსა და ბელგიაში, რომლებიც დათარიღებულია ძველი წელთაღრიცხვით 31 000 წლით. ვერცერთი მათგანი ვერ გადაურჩა უკანასკნელ გამყინვარების მაქსიმუმს. ძაღლების მგლებისგან გამოყოფის ზღვრად გვთავაზობს 100 000 წელს, თუმცა შინაური ძაღლის არსებობა 33 000 წლის წინ არ არის მორფოლოგიურად დადასტურებული.

ძაღლი ადვილად მოსათვინიერებელი და საწვრთნელი ცხოველია, მისი გამოყენება ხდება სხვადასხვა მიზნებისთვის: ნადირობა, მაძებარი ფუნქციები, დაცვითი ფუნქციები, საჭაპანო ფუნქციები (მცირე ტვირთებისა და მარხილებში ჩაბმა). არსებობს ასევე დეკორატიული ჯიშები. ყველაზე ცნობილი და უძველესი ფუნქცია, რაც ძაღლებს აკისრიათ, ესაა შინაური ცხოველების დაცვა (მეცხვარე ძაღლი, იგივე ნაგაზი). გამოირჩევა განსაკუთრებულად განვითარებული ყნოსვით – ზოგიერთი მონაცემით, ძაღლებს შეუძლიათ 40 ათას სხვადასხვა სურნელის გარჩევა-დამახსოვრება. მათმა მრავალფუნქციურმა გამოყენებამ განაპირობა მათი ზედმეტსახელი: „ადამიანის საუკეთესო მეგობარი“. ზოგიერთ კულტურაში ძაღლები წარმოადგენენ ხორცის წყაროს. ბოლო დროის მონაცემებით ძაღლი მსოფლიოში ყველაზე გავრცელებული მტაცებელი ცხოველია, მათი რაოდენობა 700 მილიონიდან ერთ მილიარდამდეა.

მსოფლიოში გავრცელებულია ასევე სასტიკი პრაქტიკა – საბრძოლო ძაღლის ჯიშების სპეციალურად გამოყვანა, ფსონების დადება ძაღლების სასიკვდილო ორთაბრძოლებზე.
გარიბალდი ტაუერი

გარიბალდი ტაუერი — ცათამბჯენი იტალიის ქალაქ მილანში. იტალიის უმაღლესი შენობა. სიმაღლე 231 მ. შენობა დაპროექტებული იყო არქიტექტორ სეზარ პელის მიერ. ფართობი 25,000 მ². მშენებლობა პინაკლთან ერთად დასრულდა 2011 წლის 15 ოქტომბერს. გახსნა შედგა 2012 წელს. გარიბალდი ტაუერი არის -ის შტაბ-ბინა. წარმოადგენს პორტა-ნუოვას ახალი საცხოვრებელი ბინებისა და სამუშაო სტრუქტურების ნაწილს. მანამდე იტალიის ყველაზე მაღალი ცათამბჯენი იყო პალაცო ლომბარდია 161 მ სიმაღლით. გარიბალდი ტაუერი დაგვირგვინებულია დაახლოებით 84 მ სიმაღლის შპალით.
ბლეზ კომპაორე

ბლეზ კომპაორე (, დ. 3 თებერვალი, 1951, უაგადუგუ, ბურკინა-ფასო) — ბურკინა-ფასოს სახელმწიფო და სამხედრო მოღვაწე. ბურკინა-ფასოს პრეზიდენტი 1987-2014 წლებში. თავდაცვის მინისტრი 2011-2014 წლებში. მიეკუთვნება მოსის ეთნიკურ ჯგუფს.

2014 წლის 31 ოქტომბერს გადადგა თანამდებობიდან, მასობრივი მღელვარებების ფონზე, ბურკინა-ფასოს ლიდერის გადადგომას წინ უძღოდა მასშტაბური საპროტესტო აქციები. პოლიციასთან შეტაკებას 5 დემონსტრანტი ემსხვერპლა. მანიფესტანტები პარლამენტში შეიჭრნენ და შენობა მთლიანად გადაწვეს, რის შემდეგაც კომპაორემ თანამდებობა დატოვა და ქვეყნიდან გაიქცა.
პიერ ნკურუნზიზა

პიერ ნკურუნზიზა (, დ. 18 დეკემბერი, 1963 , ბუჟუმბურა, ბურუნდი — გ. 8 ივნისი, 2020, კარუზი, ბურუნდი) — ბურუნდის სახელმწიფო და სამხედრო მოღვაწე. ბურუნდის პრეზიდენტი 2005 წლიდან გარდაცვალებამდე, 2020 წლის 8 ივნისამდე. მიეკუთვნებოდა ჰუტუს ეთნიკურ ჯგუფს.

გარდაიცვალა 2020 წლის 8 ივნისს გულის შეტევით, 55 წლის ასაკში.
ალფა კონდე

ალფა კონდე (, დ. 4 მარტი, 1938, ბოკე, გვინეა) — გვინეის სახელმწიფო მოღვაწე. გვინეის პრეზიდენტი 2010 წლიდან. გვინეის ხალხის გაერთიანების ლიდერი. მიეკუთვნება მალინკეს ეთნიკურ ჯგუფს. 15 წლისა ემიგრაციაშია საფრანგეთში. ქვეყანაში დაბრუნდა 1991 წელს. ოპოზიციაში ედგა აჰმედ სეკუ ტურესა და ლანსანა კონტეს. 2021 წლის 5 სექტემბრის სახელმწიფო გადატრიალების შედეგად ალფა კონდეს ხელისუფლება დაამხეს და პრეზიდენტი დააპატიმრეს.
შტაბ-ბინა

შტაბ-ბინა — რაიმე საერთაშორისო ორგანიზაციის ადგილსამყოფელი, სადაც თავმოყრილია ორგანიზაციის ყველა მნიშვნელოვანი ფუნქცია. ამერიკის შეერთებულ შტატებში კორპორაციული შტაბი წარმოადგენს პირს, რომელიც თავის თავზე იღებს რომელიმე საქმიანობის სრულ პასუხისმგებლობასა და ხელმძღვანელობას. დიდ ბრიტანეთში ტერმინი სათავო ოფისი ჩვეულებრივ იყენება მსხვილი კორპორაციებისთვის. ტერმინი აგრეთვე გამოიყენება სამხედრო ორგანიზაციების მიმართებაში.

კომპანიის შტაბ-ბინა არის კორპორაციული სტრუქტურის საკვანძო ელემენტი და მოიცავს სხვადასხვა კორპორაციულ ფუნქციებს, როგორებიცაა: სტრატეგიული დაგეგმვა, კორპორაციული კომუნიკაციები, საგადასახადო, ფინანსები და სხვ. შტაბ-ბინაში გამოიყოფა აგრეთვე გენერალური დირექტორის თანამდებოდა (ეგრეთ წოდებული კორპორაციული შტაბი), როგორც კომპანიის მნიშვნელოვანი პირი.

საფრანგეთის დედაქალაქ პარიზში არის იუნესკოს შტაბ-ბინა. ჩრდილოატლანტიკური ხელშეკრულების ორგანიზაციის, იგივე ნატოს სათავო ოფისი მდებარეობს ბელგიის ქალაქ ბრიუსელში.

არსებობს ასევე რელიგიური ორგანიზაციების შტაბ-ბინები, რომლებიც თავმოყრილია ძირითადად ქალაქში. მაგ., კათოლიკური ეკლესიის შტაბ-ბინა მდებარეობს ვატიკანში, ხოლო ეკლესიათა მსოფლიო საბჭოს შტაბ-ბინა ქალაქ ჟენევაშია განთავსებული. უკანასკნელი დღეების წმინდანთა იესო ქრისტეს ეკლესიის შტაბ-ბინა აშშ-ის ქალაქ სოლტ-ლეიკ-სიტიშია.
ჯამშლუ

ჯამშლუ — სოფელი სომხეთში, არაგაწოტნის პროვინციაში, ერევნიდან 70-80 კმ. 2001 წლის აღწერის მონაცემებით სოფელში ცხოვრობს 227 კაცი.

მოსახლეობა
მოსახლეობის ძირითად საქმიანობას სოფლის მეურნეობა და მეცხოველეობა წარმოადგენს. ასევე სოფელს აქვს თავისი საყოფაცხოვრებო და სასოფლო-სამეურნეო ტექნიკა. მოსახლეობას გააჩნია დიდი რაოდენობით რქოსანი პირუტყვი. სარგებელი, მიღებული პირუტყვისაგან (რძე) გადაეცემა ერევნის რძის ქარხნებს სხვადასხვა რძის ნაწარმების წარმოებაზე. სოფელ ჯამშლუს ასევე ჰყავს თავისი მღვდელთმსახურები (შეიხი და ფირი).
შუმავა

შუმავა — ქედი ცენტრალურ ევროპაში. გეოგრაფიულად ვრცელდება ჩეხეთის, ავსტრიისა და გერმანიის ტერიტორიაზე. ქმნის ბუნებრივ საზღვარს ერთი მხრივ, ჩეხეთსა და მეორე მხრივ, გერმანიასა და ავსტრიას შორის. პოლიტიკური თვალსაზრისით, ჩეხურ და გერმანულ მხარებში ქედი განსხვავებული სახელებით აღინიშნება: ჩეხეთის რესპუბლიკაში ეწოდება შუმავა, ხოლო გერმანიაში ბოჰემიის ტყე. ჩეხეთის მასივის სამხრეთ-დასავლეთ კიდეა. სიგრძე დაახლოებით 140 კმ. საშუალო სიმაღლე 800-1400 მ. ბავარიულ მხარეზე მაქსიმალური სიმაღლეა 1456 მ (მთა გროსერ-არბერი), ხოლო ჩეხეთისა და ავსტრიის მხარეზე 1378 მ (მთა პლეხი).

უმთავრესად აგებულია გნაისებით, გრანიტებითა და კრისტალური ფიქლებით. თხემი მოსწორებულია. დამახასიათებელია მკაცრი კლიმატი. ბევრია ტორფნარი. არის ძველი გამყინვარების ნიშნები. კალთები შემოსილია წიფლნარითა და მდელოს ბალახეულით.
მანუელ სერიფო ნამაჯო

მანუელ სერიფო ნამაჯო (დ. 25 მარტი, 1958 — გ. 17 მარტი, 2020) — გვინეა-ბისაუს პოლიტიკური მოღვაწე. ეროვნული სახალხო ასამბლეის პრეზიდენტი. პრეზიდენტის მოვალეობის შემსრულებელი 2012 წლის 11 მაისიდან. წარუმატებლად მონაწილეობდა 2012 წლის საპრეზიდენტო არჩევნებში. სახელმწიფო გადატრიალების შემდეგ 2014 წლამდე ასრულებდა ქვეყნის მეთაურის მოვალეობას.

გარდაიცვალა 2020 წლის 17 მარტს.
იკილილუ დუანინი

იკილილუ დუანინი (; დ.14 აგვისტო, 1962, ჯოეზი, კომორი) — კომორის პოლიტიკური მოღვაწე. ქვეყნის პრეზიდენტი 2011 წლის 26 მაისიდან 2016 წლის 26 მაისამდე.

დუანინი განათლებით ფარმაცევტია. პრეზიდენტ აჰმედ აბდალა სამბის მმართველობის პერიოდში (2006–2011) ეკავა ქვეყნის ვიცე-პრეზიდენტის თანამდებობა. 2008 წლის 26-31 მარტს იყო კუნძულ ნძუანი (ანჟუანი) დროებითი პრეზიდენტი, მას შემდეგ რაც აფრიკის კავშირის ძალებმა დაამხეს კუნძულის სეპარატისტი პრეზიდენტი მოჰამედ ბაქარი.

დაქორწინებულია, ჰყავს მეუღლე და 2 შვილი.
მოჰამედ ულდ აბდელ აზიზი

მოჰამედ ულდ აბდელ აზიზი (; დ. 20 დეკემბერი 1956, აკჟუჟტი) — მავრიტანიის სამხედრო და პოლლიტიკური მოღვაწე, მავრიტანიის პრეზიდენტი 2009 წლის 5 აგვისტოდან 2019 წლის 1 აგვისტომდე.

არმიაში მსახურობს 1977 წლიდან. 2005 წელს იყო სამხედრო გადატრიალების ერთ-ერთი ორგანიზატორი, რომელიც მოეწყო მააუია ულდ სიდი აჰმედ თაიას წინააღმდეგ, იგი ქვეყანას მართავდა 21 წლის განმავლობაში (1984-2005). 2009 წელს, კიდევ ერთი სამხედრო გადატრიალების შემდეგ, აირჩიეს ქვეყნის პრეზიდენტად.
პლზენის მხარე

პლზენის მხარე — ჩეხეთის ადმინისტრაციული ერთეული. მდებარეობს ჩეხეთის ისტორიული მხარის ბოჰემიის დასავლეთ ნაწილში. მისი დედაქალაქია პლზენი.

რაიონები
ტრადიციულად პლზენის რეგიონი იყოფა შვიდ რაიონად , რომლებიც ჯერ კიდევ არსებობენ, როგორც რეგიონული დანაყოფები. ხელისუფლებამ ახალი დაყოფის შემდეგ მუნიციპალიტეტების სტატუსი მიანიჭა და ადგილობრივი მმართველობა დააწესა.

დომაჟლიცე
კლატოვი
პლზენი
სამხრეთ პლზენი
ჩრდილოეთ პლზენი
როკიცანი
ტახოვი

ქალაქები
პლზენი
დომაჟლიცე
კაშპერსკე-გორი
კლატოვი
პლასი
როკიცანი
სუშიცე
ტახოვი
ჰორაჟდოვიცე
ჩეხეთის ტყე

ჩეხეთის ტყე (იგივეა რაც ბოჰემიის ტყე; ) — მთის მასივი და გეომორფოლოგიური ერთეული ჩეხეთისა და გერმანიის საზღვარზე. ვრცელდება ჩეხეთის რესპუბლიკის სამხრეთ-დასავლეთ და ბავარიის აღმოსავლეთ ნაწილებში. სიგრძე 80 კმ. სიმაღლე 600-1042 მ. მაქსიმალური სიმაღლე ზღვის დონიდან 1042 მ (მთა ჩერხოვი). ლანდშაფტი ძალიან წააგავს შუმავის მთების ლანდშაფტს, თუმცა ამ უკანასკნელისაგან განსხვავდება შედარებით ნაკლები სიმაღლით. ჩერხოვის თავზე კოშკია. ჩეხეთის ტყე უმეტესად აგებულია გნაისებით, გრანიტებითა და კრისტალური ფიქლებით. შედგება ხეობებით გაყოფილი ბრტყელმწვერვალებიანი ქედებისაგან.

არის მყინვარული ტბები. კალთები შემოსილია წიფლის, ნაძვისა და სოჭის ტყეებით. გვხვდება მთის მდელოები და ტორფნარი. ამზადებენ ხე-ტყეს. განვითარებულია საძოვრული მესაქონლეობა. ამუშავებენ გრანიტს.
კინოტავრი

კინოტავრი — რუსეთის ღია კინოფესტივალი, რომელიც იმართება ქალაქ სოჭში 1991 წლიდან. წარმოადგენს რუსეთის ფედერაციის მთავარ ეროვნულ კინოფესტივალს. ფესტივალის ორგანიზატორები იყვნენ: მარკ რუდინშტეინი და ოლეგ იანკოვსკი.

ნომინაციები
მთავარი პრიზი
პრიზი მთავარი რეჟისურისთვის
პრიზი საუკეთესო დებიუტისთვის
პრიზი საუკეთესო მსახიობი ქალისთვის
პრიზი საუკეთესო მსახიობი მამაკაცისთვის
პრიზი საუკეთესო ოპერატორული სამუშაოსთვის
გ. გორინის სახელობის პრიზი „საუკეთესო სცენარისთვის“
მ. ტარივერდიევის სახელობის პრიზი „ფილმისთვის დაწერილი საუკეთესო მუსიკისთვის“
კონკურსის პრიზი „კინოტავრი. მოკლე მეტრი“
ველური ბანდა

ველური ბანდა — სემ პეკინპას ვესტერნის ჟანრის ფილმი, რომლის მოქმედება ვითარდება აშშ-მექსიკის საზღვარზე 1913 წელს. ამერიკის კინოინსტიტუტის შეფასებით, „ველური ბანდა“ მეექვსეა ყველა დროის საუკეთესო ვესტერნს შორის.

სიუჟეტი
პაიკ ბიშოფი საკუთარ ბანდასთან ერთად ბანკის დაყაჩაღებას ცდილობს. მას დიკ თორნტონი უსაფრდება და მრავალმხრივი სროლა ატყდება. თორნტონი ბიშოფის ყოფილი მეგობარი და ამჟამად დამნაშვეებზე მონადირეა. სროლის დროს ბევრი მოქალაქე იღუპება. ბიშოფის ბანდის წევრები, ლაილი და გორჩი დაობენ ნაყაჩაღარის განაწილების შესახებ. ისინი საბოლოოდ ბიშოფის წესებს ემორჩილებიან, თუმცა განაწილებისას აღმოაჩენენ, რომ ბანკიდან ვერცხლის მონეტების ნაცვლად რკინა აქვთ წაღებული. ბანდა უდაბნოს გავლით მიემართება მექსიკისკენ. მათ მისდევს დეკ თორნტონის ბანდა. მდინარე რიო-გრანდესთან თორნტონის რაზმი ბიშოფს ეწევა, მაგრამ ბიშოფი ხიდს ააფეთქებს. მექსიკაში ბანდის წევრს, ეინჯელს გენერალი მაპაჩე შეიპყობს. ბიშოფი და მისი სამი თანამზრახველი გენერალს ეინჯელის გათავისუფლებას მოსთხოვს, მაგრამ მაპაჩე ნაწამებ ეინჯელს მეგობრების თვალწინ ყელს გამოჭრის. ბანდიტები გენერალს კლავენ, რასაც სროლა და ხოცვა-ჟლეტა მოჰყვება. ბიშოფი და მისი თანამზრახველები იღუპებიან. ამ სცენას შორიდან ადევნებს თვალს დიკის რაზმი. ბრძოლის შემდეგ ფრედი საიკსი და დიკი ერთად მიდიან ახალი ამოცანის შესასრულებლად.

როლებში
უილიამ ჰოლდენი — პაიკ ბიშოფი
ერნესტ ბორგნინი — დაჩ ენგსტრომი
რობერტ რაიანი — დიკ თორნტონი
ბენ ჯონსონი — ტექტორ გორჩი
ედმონდ ო’ბრაიენი — ფრედი საიკსი
ხაიმე სანჩესი — ეინჯელი
სტროთერ მარტინი — კოფერი
უორენ ოუტსი — ლაილ გორჩი
ემილიო ფერნანდესი — გენერალი მაპაჩე

კრიტიკა
კინომცოდნე დევიდ უედლი წერდა, რომ „ველურ ბანდაში“ ჩვენ ვხვდებით მონტაჟის ხელოვნების ყველაზე უფრო შემოქმედებით გამოყენებას სერგეი ეიზენშტეინის „ჯავშნოსანი პოტიომკინის“ (1925) შემდეგ. დღესაც სემ ფექინფასა კინემატოგრაფი საკუთარი თვითმყოფადი აზროვნების სტილით, მსოფლმხედველობით ისევ დიდ გავლენას ახდენს ამერიკულ და მსოფლიო კინოს შემდგომ განვითარებაზე.
რუმინეთის ადგილობრივი თვითმმართველობის ორგანოების არჩევნები (2012)

რუმინეთის ადგილობრივი თვითმმართველობის ორგანოების არჩევნები (2012) — ადგილობრივი თვითმმართველობის ორგანოების არჩევნები რუმინეთში, რომელიც გაიმართა 2012 წლის 10 ივნისს. მთავრობა ცდილობდა, გადაედო არჩევნების თარიღი და დაემთხვია ის რუმინეთის საპარლამენტო არჩევნები 2012-ისთვის, თუმცა რუმინეთის საკონსტიტუციო სასამართლომ ეს არ დაუშვა. არჩევნების შედეგად მთელი ქვეყნის მასშტაბით გაიმარჯვა სოციალ-ლიბერალურმა კავშირმა, რომელმაც ხმათა 65% მიიღო.
საფრანგეთის საპარლამენტო არჩევნები (2012)

2012 წლის საფრანგეთის საპარლამენტო არჩევნები - მეთოთხმეტე საპარლამენტო არჩევნები საფრანგეთში, მეხუთე რესპუბლიკის დროს. პირველი ტური შედგა 10 ივნისს, ხოლო 17 ივნისს გაიმართება არჩევნების მეორე ტური. უნდა აირჩეს 577 პარლამენტარი. პირველი ტურის შემდეგ დაწინაურებულია ახალი პრეზიდენტის, ფრანსუა ოლანდის პარტია, სოციალისტები.
აბელიანი (თეთრიწყაროს მუნიციპალიტეტი)

აბელიანი — სოფელი საქართველოში, თეთრიწყაროს მუნიციპალიტეტში, ჩხიკვთის თემში. მდებარეობს მდინარე ალგეთის მარჯვენა მხარეს, ზღვის დონიდან 1020 მ სიმაღლეზე. ქალაქ თეთრიწყაროდან დაშორებულია 5 კილომეტრით.

სოფლის ძველი სახელწოდებაა აბელია. საუკუნის 30-იან წლებში აბელიანში დასახლდნენ ბერძნები.

დემოგრაფია
2014 წლის აღწერის მონაცემებით სოფელში ცხოვრობს 46 ადამიანი.
დიონკუნდა ტრაორე

დიონკუნდა ტრაორე (; დ. 23 თებერვალი, 1942, კატი, მალი) — მალის პოლიტიკური მოღვაწე, მალის პრეზიდენტის მოვალეობის შემსრულებელი 2012 წლის 7 აპრილიდან.

დაიბადა საფრანგეთის კოლონია საფრანგეთის სუდანში (დღევანდელი მალი). სსრკ-ში, ალჟირში და ნიცაში სწავლის შემდეგ დაბრუნდა სამშობლოში და იქ განაგრძო სწავლა. სულ მალე დააპატიმრეს პროფკავშირული მოღვაწეობისათვის. 1992 წელს, ალფა უმარ კონარეს პრეზიდენტად არჩევის შემდეგ დანიშნეს შრომის მინისტრად. 1993 წლიდან სახელმწიფო თავდაცვის მინისტრია. 1994-1997 წწ. ეკავა მალის საგარეო საქმეთა მინისტრის თანამდებობა. 1997-2002 წლებში პარლამენტის დეპუტატია. 2007 წელს აირჩიეს ეროვნული კრების თავმჯდომარედ. 2012 წლიდან კი პრეზიდენტის მოვალეობის შემსრულებელია.
არდისუბანი

არდისუბანი — სოფელი აღმოსავლეთ საქართველოში, თეთრიწყაროს მუნიციპალიტეტში, ჯორჯიაშვილის თემში. მდებარეობს მდინარე ბოგვისხევის (მდინარე ალგეთის შენაკადი) ნაპირზე, ზღვის დონიდან 780 მ სიმაღლეზე. ქალაქ თეთრიწყაროდან დაშორებულია 19 კილომეტრით.

სოფლის მიდამოებში შუა საუკუნეების მრავალი ძეგლია: სოფლის დასავლეთით ბორცვზე დგას ქვაჯვარი კაცის თავის გამოსახულებით. სოფლის ჩრდილოეთით, 1,5 კმ-ზე ნასოფლარია — ძველი ბოგვი.

დემოგრაფია
2014 წლის აღწერის მონაცემებით სოფელში ცხოვრობს 138 ადამიანი.
არხოტი (თეთრიწყაროს მუნიციპალიტეტი)

არხოტი — სოფელი აღმოსავლეთ საქართველოში, თეთრიწყაროს მუნიციპალიტეტში, შეხვეტილის თემში. მდებარეობს თრიალეთის ქედის სამხრეთ კალთაზე, მდინარე ალგეთის ნაპირზე, ზღვის დონიდან 1230 მ სიმაღლეზე. ქალაქ თეთრიწყაროდან დაშორებულია 59 კილომეტრით.

სოფელში პატარა ბორცვზე დგას ღვთისმშობლის ძველი ეკლესია, რომელიც – საუკუნეებშია გადაკეთებული. ეკლესიის ირგვლივ დიდი სასაფლაოა. შუა სოფელში დგას სტელა, რომელზეც რელიეფურადაა გამოსახული ხელი და ორი ჯვარი. წარწერის მიხედვით იგი საუკუნეს მიეკუთვნება. სოფლის მახლობლად, სამხრეთით 2 კმ-ზე, მთის ფერდობზე, ხშირ ტყეში დგას თლილი ქვით შემოსილი შუა საუკუნეთა დარბაზული ეკლესია, რომლის კედლებზე რამდენიმე მნიშვნელოვანი რელიეფური კომპოზიციაა. ინტერიერში შემონახულია ბრწყინვალედ მოჩუქურთმებული საუკუნის კანკელი.

დემოგრაფია
2014 წლის აღწერის მონაცემებით სოფელში ცხოვრობს 16 ადამიანი.